Գրեգորի Փեյջ

Գրեգորի Դևիդ Փեյջ Հովելյան (, ), ամերիկահայ երգիչ-երգահան և կիթառահար։

Կենսագրություն 
Գրեգորի Փեյջը ճամփորդող հայ էստրադային երգիչ Գրեգորի Հովելյանի որդին է, որին նա չէր հանդիպել ավելի քան 40 տարի։ Նրա իռլանդուհի մայրը՝ Մոյրա Փեյջը, միայն աղջիկներից բաղկացած բրիտանական առաջին խմբերից մեկի՝ The Beat-Chics-ի մենակատարուհին և սաքսոֆոնահարն էր, որը շրջագայել էր The Beatles-ի հետ։ 

Գրեգորի Փեյջը ծնվել է Հյուսիսային Լոնդոնում (Անգլիա)։ Նա ամաչկոտ տղա էր, գրքերի և նկարների սիրահար, միայնակ վազվզում էր անտառներում և դաշտերում՝ Անգլիայի իր գյուղական տան շուրջը։ Տասնչորս տարեկանում նա մեկնել է ԱՄՆ, իսկ հաջորդ 5 տարիներին բանաստեղծություններ է գրել և սովորել կիթառ նվագել։ Այս ընթացքում նա մտերմորեն ծանոթացել է երաժշտության հետ։ Ջեյմս Թեյլորը և Փոլ Սայմոնը նրա մեծ սերն էին, բայց նա հիանում էր Լեոնարդ Քոհենով, Նիք Դրեյքով և այլ սենտիմենտալ երաժիշտներով, որոնք գրում էին աղքատների և լքվածների տառապանքների մասին։

Հարավային Կալիֆոռնիայում Գրեգորի Փեյջը սկսեց կասկածել ինքն իրեն և իր աշխատանքին։ Սիրած աղջկա մերժումը նրա հուսահատության մեկնարկային կետն էր։ Գրելով այս թշվառ աշխարհի մասին և որոշ մխիթարություն գտնելով իր տեսածն ու զգացածը ներկայացնելու իր ջանքերում՝ թափառական և ճնշող անորոշությունից հետո 27 տարեկանում նա վճռեց դառնալ երգահան։ Փեյջը կարծում էր, որ դա իր փրկության միակ միջոցն է, մեկուսացած և մաքուր գործունեություն, որտեղ նա ազատ կլինի, պատասխանատու կլինի միայն իր առջև և, այնուամենայնիվ, կարող է ստեղծել մի գործ, որն ուրախություն և հասկացվածություն կհաղորդի ուրիշներին։

Փեյջի երաժշտությունն օգտագործվել է BBC-ում, NPR-ում, ինչպես նաև ֆիլմերի և հեռուստատեսության սաունդթրեքներում, ներառյալ՝ Ray Donovan-ը և Better Things-ը։

Բացի սեփական երաժշտության վրա աշխատելուց, Փեյջն աշխատել է նաև մի շարք արտիստների հետ, ինչպիսիք են Ջեյսոն Մրազը, Ջոն Դոուն, Ջուելը, Թոմ Բրոսոն, Սթիվ Պոլցը, Ջոն Ռայլին և Էյ Ջեյ Կրոսը։ 

1990-ական թվականներին Փեյջը The Rugburns խմբի անդամ էր։

Գրեգորի Փեյջը Ջեյսոն Մրազի և Տոկա Ռիվերայի 2018 Live in Stereo շրջագայության հատուկ հյուրն էր, որի ընթացքում նրանք այցելեցին ամբողջ Միացյալ Նահանգների մեծաթիվ քաղաքներ։

Փեյջը ներկայումս ապրում է Հարավային Կալիֆոռնիայում և հաճախակի շրջագայում է Եվրոպայում և Ավստրալիայում։ 

Նա թողարկել է իր պոեզիայի երեք գիրք՝ «Դատարկ էջ» (The Blank Page), «Գնանք, մոլորվենք» (Let's Go Get Lost) և «Չափսի փոքրացում» (Growing Smaller), որը լույս է տեսել 2020 թվականին։

Սկավառակագրություն 

 God Makes Ghosts
 "Live" in Australia
 Under the Rainbow
 Grace in Arms
 Music for Mortals
 Drawing Down The Moon" (1992)
 The Romantic Adventures of Harry (1995/2005)
 A Dream To Remember (1995)
 The Romantic Adventures Of Harry (1996)
 Fare Thee Well (1998, Produced By John Doe)
 "Live" From Lestat's (1999)
 "Live" From The Basement in Oz (1999)
 Music For Mortals (2000)
 Unhappy Hour (2001)
 And I Look Up (2001)
 Under The Rainbow (2002)
 God Makes Ghosts (2002)
 Grace In Arms (2003)
 The Reality of Dinosaurs (2004)(EP)
 Sleeping Dogs (2005)
 Daydreaming At Night (2006)
 Love Made Me Drunk (2006)
 Daydreaming At Night (2006)
 Happiness Is Being Lonely (2007)
 Knife in My Chest (2008, Produced By Jason Mraz)
 All Make Believe (2008)
 Bird in a Cage (2009)
 Once & For All (2010, Produced By Jason Mraz)
 Promise Of A Dream (European Release 2010)
 Heartstrings (2010)
 My True Love (2011)
 Shine, Shine, Shine (2012)
 Right Side Up (2014, Recorded by Jason Mraz & Kellogg Boynton)
 One Way Journey Home (2015)
 Let's Fall In Love Again
 So It Goes (2017)
 A Wild Rose (2018)
 One Hell Of A Memory (2020)

Համագործակցություններ

 John C. Reilly & Friends
 The American Folksingers ~ Volume 1 & 2 (With Tom Brosseau)
 The Hatchet Brothers ~ "Love Hurts" & "Tools Of The Trade"
 The Rugburns ~ "Morning Wood", "Mommy I'm Sorry" & "Taking The World By Donkey""

Ծանոթագրություններ

Արտաքին հղումներ 

 Պաշտոնական կայք
 Discografie op www.allmusic.com
 Gramophone Gregory
 www.davepagemusic.com
 V2 Records Benelux

20-րդ դարի ամերիկացի երգիչներ
Ամերիկացիներ իռլանդական ծագմամբ
Անգլիացի տղամարդ երգիչներ
Ապրող անձինք
Ամերիկահայ կիթառահարներ
Ամերիկահայ կոմպոզիտորներ
1963 ծնունդներ
Ամերիկահայ երգիչներ
Բրիտանահայ երաժիշտներ